Vă invităm să participați la achiziția directă conform specificațiilor tehnice următoare, achiziție necesară proiectului finanțat *prin programul prioritar de finanțare Program Patrimoniu Imaterial/ Patrimoniu Cultural Mobil – Proiect Astra Rock Festival* astfel:

**ANUNȚ PARTICIPARE ACHIZIȚIE DIRECTĂ**

**pentru achiziția de servicii pentru evenimentele culturale**

1. **Obiectiv:**

Achiziţionarea de servicii pentru organizarea de evenimente necesare în vederea derulării etapelor specifice proiectului cultural *ASTRA Rock Festival*

**Locul desfășurării** evenimentelor/activităților este în Muzeul Civilizației Populare Tradiționale ASTRA (Muzeul în aer liber) din Sibiu, str. Pădurea Dumbrava, nr. 16-20.

Proiectul cultural ASTRA Rock Festival constă în a oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului

**II. Perioada de prestare a serviciilor:**

**Condiţii de prestare**: serviciile vor fi prestate în perioada **15.08.2024-25.08.2024**

**Condiţii de plată**: plata se efectuează în termen de 30 de zile de la data emiterii facturii, pe bază de proces-verbal de recepție, după prestarea serviciilor şi cu condiţia acceptării la recepţie a serviciilor prestate.

**III. Criteriul de atribuire:** este *”prețul cel mai scăzut”*

**IV. Cerințe:**

Cerinţele impuse vor fi considerate ca fiind minimale.

Caietul de sarcini face parte integrantă din documentaţia pentru atribuirea contractului şi constituie ansamblul cerinţelor pe baza cărora se elaborează de către fiecare ofertant propunerea tehnică. În acest sens, orice ofertă prezentată, care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de servicii cu caracteristici tehnice inferioare celor prevăzute în caietul de sarcini sau care nu satisface cerinţele caietului de sarcini va fi declarată ofertă neconformă şi va fi respinsă.

Obiectivul principal al Festivalului ASTRA Rock constă în a oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului. Prin activitățile pregătite pentru cele 3 zile de festival se urmărește comunicarea și înțelegerea patrimoniului imaterial cu referire la meșteșug, tehnici de lucru, instrumentar și obiectul finit. Ne dorim să evidențiem relevanța obiectului produs de meșter ca fiind un obiect de utilitate casnică și nu unul de decor. Materialele folosite, tehnicile de lucru, întreținerea și durabilitatea lui vor fi traduse ca exemple clare de sustenabilitate, consum redus de energie și asigurarea unui viitor celor care dau viață muzeelor în aer liber din România și nu numai. In același timp propunem un mod inedit de atragere a publicului nonvizitator prin integrarea in oferta cultural muzeală a concertelor de muzică rock susținute de formații de renume, care beneficiază de un număr considerabil de fani.

Scopul evenimentului este să atragă noi categorii de beneficari pentru înțelegerea și asumarea valorilor patrimoniale materiale și imateriale din România, gestionate de un muzeu în aer liber cu profil etnografic și asigurarea continuității meșteșugurilor și a produselor aferente care definesc valorile identitare din România prin introducerea artelor spectacolului în programul cultural anual și să diversifice paleta de grupuri țintă ale muzeului, să crească numărul de vizitatori și să creeze noi oportunități pentru meșteșugarii de produse autentice, certificate de muzeul ASTRA dar să promoveze și să facă cunoscută imaginea Asociației ”Centrul Memorial Dr. Gh.Telea Bologa” care gestionează patrimoniul mortuar al familiei Dr. Gh. Telea Bologa

Obiectivele urmărite de eveniment sunt:

* Dezvoltarea noului produs cultural, sustenabil, pliat pe noile tendințe internaționale;
* Plasarea produsului cultural pe piața festivalurilor din țară și din străinătate;
* Diversificarea grupurilor de beneficiari;
* Promovarea produselor meșteșugărești specifice ruralității și dezvoltarea antreprenoriatului cultural;
* Exemplificarea în rândul instituțiilor de cultură similare a beneficiilor unor noi produse culturale generatoare de efecte cultural-educaționale și economice;
* Creșterea calității actului cultural din muzeul ASTRA prin introducerea artelor spectacolului.

Argumentarea faptului că Muzeele cu profil etnografic sunt furnizoare pentru Tranziția Verde și pot educa pentru înțelegerea, asumarea și adaptarea la noile provocări.

Festivalul ASTRA ROCK aduce prospețimea de care era nevoie în categoriile de festival specifice din România. Publicul consumator de muzică rock este o nouă categorie de beneficari spre care muzeul ASTRA și-a îndreptat atenția. Diversificarea categoriilor de beneficiar este o condiție pentru un muzeu modern aplicat pe nevoile gerate de pandemie, contextul internațional dar și schimbările climatice. Publicul și-a schimbat comportamentul iar noi, muzeele din România, trebuie să asumăm și să exemplificăm conceptul de well-being, transmis la nivel internațional.

Artele spectacolului vor fi prezente atât în timpul zilei în zona Târgului de țară, o platformă specifică muzeului ASTRA, dar și seara în zona amfiteatrului și a scenei de pe lac, unde trupe cunoscute în România și la nivel internațional vor completa și întregii oferta atât de densă. Timp de 4 zile vom oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului.

Serviciile ce vor fi contractate pentru organizarea acestui eveniment cultural constau în organizarea de recitaluri in zona Târgului de țară din Muzeul în aer liber, în perioada 16-18 august, care vor completa oferta deja existentă, în cadrul Festivalului ASTRA ROCK după cum urmează:

1. **Facilitarea prezenței a două formații și un DJ pentru fiecare seară de festival, care vor susține recitaluri, respectiv sesiuni cu muzică mixată live, cu o durată minimă de 50 minute și asigurarea onorariilor și a serviciilor conexe pentru formații, staff-ul aferent.**
2. **Asigurarea sistemului de împrejmuire a zonei în care se desfășoară întreg festivalul și delimitarea zonei de concert.**
3. **Asigurarea logisticii necesare delurării concertelor in zona Târgului de țară.**
4. **Asigurarea serviciilor de pază specifice evenimentelor de tip Festival.**

**Cerințe privind serviciile solicitate**

Ofertantul, în stabilirea ofertei tehnice şi financiare va trebui să ţină cont de următoarele specificaţii minime:

1. **Facilitarea prezenței a două formații și un DJ pentru fiecare seară de festival, care vor susține recitaluri, respectiv sesiuni cu muzică mixată live, cu o durată minimă de 50 minute și asigurarea onorariilor și a serviciilor conexe pentru formații, staff-ul aferent.**

**Prestatorul va avea de îndeplinit următoarele sarcini:**

Prestatorul va asigura prezența unui număr de două formații de muzică rock/ zi și a unui DJ/ zi timp de 3 zile, care vor performa minim 50 minute fiecare în intervalul orar 18:30 – 02:00. Formațiile prezente vor atrage un număr important de fani și vizitatori din comunitate sau turiști prezenți în zona Sibiului și vor susține prestațiile de muzică live în zona Târgului de Țară.

Prestatorul va asigura cheltuielile acestora legate de cazare, masă, transport și onorarii, conform legislației specifice.

Prestatorul va răspunde de securitatea acestora, de transportul la și de la locul desfășurării evenimentului, de asigurarea tuturor condițiilor necesare bunei desfășurări a recitalurilor. Propunerile vor fi bugetate și suportate de prestator.

1. **Asigurarea sistemului de împrejmuire a zonei în care se desfășoară întreg festivalul și delimitarea zonei de concert.**

Prestatorul va suporta cheltuielile legate cu sistemul de delimitare a zonei în care se desfășoară concertele pentru a crea un spațiu de siguranță deopotrivă pentru artișri și spectatori.

Prestatorul va suporta cheltuielile legate cu sistemul de imprejmuire a zonei în care se desfășoară întreg festivalul prin folosirea unui sistem special de delimitare specific evenimentelor de acest tip.

Prestatorul va asigura un număr corespunzător de elemente de imprejmuire / delimitare, transportul acestora , precum și montajul și demontarea lor în intervalul orar agreat impreună cu beneficiarul.

Personalul auxiliar necesar derulării evenimentului va fi asigurat de prestator.

ALTE SPECIFICAŢII

- transportul echipamentelor, instalarea şi demontarea sunt în sarcina prestatorului.

- prestatorul este răspunzător de asigurarea securităţii echipamentelor, personalul propus şi a participanţilor la eveniment

- se vor asigura condiţiile minime de protecţia mediului şi protecţia muncii

1. **Asigurarea logisticii necesare delurării concertelor in zona Târgului de Țară**

Prestatorul va asigura amenajarea în sapțiul de la Târgul de Țară a unei scene corespunzătoare recitalurilor care vor fi susținute de formațiile ce vor concerta in această zonă.

Prestatorul va suporta cheltuielile legate cu inchirierea echipamentelor și a aparaturii necesare care vor fi montate pe o suprafață cu dimensiuniea de 6 x 4 m, la nivelul solului.

Prestatorul va asigura transportul acestora, montajul, mentenanța și demontarea lor, în intervalul orar agreat.

Prestatorul va asigura aparatura necesară derulării concertelor (structura scenei, sunet, lumini, exhipamente conexe, etc).

Prestatorul va suporta cheltuielile necesare pentru tipărirea a 6 bannere de promovare cu vizualul festivalului cu următoarele caracteristici: 2 buc banner tip mash textil cu inele de prindere, dim 90x400 cm și 4 buc banner pvc cu inele de prindere, dim 190x190. Layoutul materialelor de promovare va fi transmis de către beneficiar.

1. **Asigurarea serviciilor de pază specifice**

Prestatorul va asigura serviciile de pază specifice pentru evenimentele de tip festival conform legislației în vigoare.

Se va asigura un număr corespunzător pe agenți de ordine, personal cu experiență in astfel de manifestări, care vor fi distribuiți in punctele cheie / vulnerabile cu scopul de a asigura respectarea măsurilor de sigutanță a spectatorilor, a artiștilor și a personalului implicat in organizarea evenimentului. Se vor acoperi următoarele puncte:

- zona de acces in perimetrul festivalului amenajată in apropierea clădirii principale, la baza scărilor, către aleea de pe dig;

- zona de backstage, amenjată în apropierea scenei principale (scena de pe lac);

- zona de concert, la scena de pe lac;

- zona Târgului de Țară care cuprinde scena secundară, Food and Drinks, punctul care delimitează zona de festival de spațiul din muzeu accesibil publicului nonparticipant la festival.

Prestatorul va desemna un coordonator de eveniment care va colabora în permanenţă cu reprezentanţii desemnaţi de beneficiar.

Prestatorul are obligația de a respecta prevederile Regulamentul UE nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

Ofertanţii vor depune oferta cu detalierea prețului pe fiecare tip de serviciu ofertat. Nu se acceptă oferte parțiale. Nu se acceptă oferte alternative.

**V. Modul de depunere a ofertelor**

Operatorii economici vor depune următoarele documente:

a) Propunerea tehnică

b) Propunerea financiară – detaliată pe fiecare tip de serviciu ofertat

Modelele de formulare solicitate sunt disponibile pe site-ul [*www.asociatiateleabologa.ro*](http://www.asociatiateleabologa.ro)*.*

Operatorii economici vor transmite oferta conținând formularele completate și documentele solicitate, în original, semnate, la adresa de e-mail [asociatiateleabologa@gmail.com](mailto:asociatiateleabologa@gmail.com) până la data de **13.08.2024, ora 15:30.**

Autoritatea contractantă va demara achiziţia doar cu ofertantul declarat câştigător de către comisia de evaluare oferte.